02005D0779 — LV — 19.10.2017 — 005.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

►B KOMISIJAS LĒMUMS (2005. gada 8. novembris) par dzīvnieku veselības aizsardzības pasākumiem pret cūku vezikulāro slimību Itālijā (izziņots ar dokumenta numuru K(2005) 4273) (Dokuments attiecas uz EEZ) (2005/779/EK) (OV L 293, 9.11.2005., 28. lpp)

Grozīta ar:









▼B

KOMISIJAS LĒMUMS

(2005. gada 8. novembris)

par dzīvnieku veselības aizsardzības pasākumiem pret cūku vezikulāro slimību Itālijā

(izziņots ar dokumenta numuru K(2005) 4273)

(Dokuments attiecas uz EEZ)

(2005/779/EK)







I NODAĻA

PRIEKŠMETS, DARBĪBAS JOMA UN DEFINĪCIJAS

1. pants

Priekšmets un darbības joma

Ar šo lēmumu izklāstīti dzīvnieku veselības noteikumi attiecībā uz cūku vezikulāro slimību tajos Itālijas reģionos, kuri atzīti par cūku vezikulārās slimības neskartiem reģioniem, un tajos reģionos, kuri atzīti par cūku vezikulārās slimības skartiem reģioniem.

2. pants

Definīcijas

Šajā lēmumā:

1) piemēro Direktīvā 92/119/EEK lietotās definīcijas;

2) “cūku savākšanas centrs” ir tirgotāja saimniecība, uz kuru un no kuras iegādātās cūkas regulāri tiek pārvietotas 30 dienu laikā no iegādes dienas.







II NODAĻA

▼M2

ITĀLIJAS REĢIONU, PROVINČU UN SAIMNIECĪBU ATZĪŠANA PAR CŪKU VEZIKULĀRĀS SLIMĪBAS NESKARTIEM REĢIONIEM, PROVINCĒM UN SAIMNIECĪBĀM

▼B

3. pants

Reģionu atzīšana

1. Šā lēmuma I pielikumā uzskaitītie Itālijas reģioni ir atzīti par cūku vezikulārās slimības neskartiem reģioniem.

2. Šā lēmuma II pielikumā uzskaitītie Itālijas reģioni ir atzīti par cūku vezikulārās slimības skartiem reģioniem.

▼M2

3.a pants

Reģionu un provinču atzīšanas par slimības neskartiem atsaukšana

1. Itālija nodrošina, lai gadījumā, ja cūku vezikulārā slimība uzliesmo tāda reģiona provincē, kurš atzīts par cūku vezikulārās slimības neskartu, minētās provinces atzīšana par cūku vezikulārās slimības neskartu tiek nekavējoties atsaukta, ja vien nav skaidri konstatēts, ka infekcijas avots ir sekundārs uzliesmojums, un epidemioloģiskā izmeklēšana, ko veic saistībā ar uzliesmojumu saskaņā ar Direktīvas 92/119/EEK 8. pantu, neapliecina, ka pastāv minimāls risks, ka slimība varētu izplatīties tālāk.

2. Pasākumus, kas minēti 7., 8. un 9. pantā, piemēro 1. punktā minētajai provincei.

3. Itālija var atkārtoti atzīt 1. punktā minēto provinci par cūku vezikulārās slimības neskartu, ja ir izpildītas šādas prasības:

a) visās saimniecībās, kas atrodas provincē, divos gadījumos 28 līdz 40 dienu intervālā seroloģiskajai pārbaudei paraugi ir ņemti no tāda cūku skaita, kas ir pietiekams, lai atklātu cūku vezikulārās slimības izplatību 5 % gadījumu ar 95 % ticamības intervālu, un rezultāti ir bijuši negatīvi;

b) pasākumus drošības un uzraudzības zonās, kas izveidotas ap cūku vezikulārās slimības uzliesmojuma vietām minētajā provincē, vairs nepiemēro saskaņā ar Direktīvas 92/119/EEK II pielikuma 7. panta 3. un 4. punktu un 8. panta 3. punkta b) apakšpunktu;

c) epidemioloģiskās izmeklēšanas, kura veikta saistībā ar cūku vezikulārās slimības uzliesmojumu saskaņā ar Direktīvas 92/119/EEK 8. pantu, rezultāti apliecina, ka nav riska, ka minētā slimība varētu izplatīties tālāk.

4. Itālija nekavējoties informē Komisiju un pārējās dalībvalstis par jebkuriem pasākumiem, ko tā veikusi saskaņā ar 1., 2. un 3. punktu, un publicē tos. 1. punktā minētās atsaukšanas termiņš nepārsniedz sešus mēnešus.

▼B

4. pants

Saimniecību atzīšana

1. Itālija nodrošina, ka tiek izpildīts šā panta 2. līdz 6. punkts.

2. Reģionos, kas ir atzīti par cūku vezikulārās slimības neskartiem reģioniem, saimniecības, kurās nobaro un audzē cūkas, atzīst par minētās slimības neskartām saimniecībām, ja:

a) divos gadījumos 28 līdz 40 dienu intervālā seroloģiskajai pārbaudei ir ņemts tāds daudzums vaislas cūku paraugu, kas ir pietiekams, lai atklātu cūku vezikulārās slimības izplatību 5 % gadījumu ar 95 % ticamības intervālu, un rezultāti ir bijuši negatīvi, un

b) tādu reģionu saimniecībās, kuri atzīti par cūku vezikulārās slimības neskartiem reģioniem, netiek turētas vaislas cūkas, un visas uz šādām saimniecībām pārvietotās cūkas ir no tādām izcelsmes saimniecībām, kuras ir atzītas par minētās slimības neskartām saimniecībām.

3. Reģionos, kuri atzīti par cūku vezikulārās slimības skartiem reģioniem, saimniecību, kurā nobaro un audzē cūkas, atzīst par minētās slimības neskartu saimniecību, ja divos gadījumos 28 līdz 40 dienu intervālā seroloģiskajai pārbaudei ir ņemts tāds daudzums cūku paraugu, kas ir pietiekams, lai atklātu cūku vezikulārās slimības izplatību 5 % gadījumu ar 95 % ticamības intervālu, un rezultāti ir bijuši negatīvi.

4. Saimniecība, kura ir atzīta par cūku vezikulārās slimības neskartu saimniecību, saglabā minēto statusu, ja:

a) paraugu ņemšanas un pārbaudes procedūras tiek veiktas saskaņā ar 5. panta 1. punktu un 6. pantu un rezultāti ir negatīvi, un

b) cūkas, kas pārvietotas uz šādu saimniecību, ir no tādām izcelsmes saimniecībām, kuras ir atzītas par cūku vezikulārās slimības neskartām saimniecībām.

5. Cūku vezikulārās slimības neskartas saimniecības statusu:

a) aptur, ja tiek atklāts kāds seropozitīvs gadījums, un to apstiprina turpmākie izmeklējumi, tik ilgi, kamēr attiecīgā cūka oficiālā uzraudzībā tiek nokauta, vai

b) anulē, ja tiek atklāti divi vai vairāki seropozitīvi gadījumi.

6. Saimniecību, kurā nobaro un audzē cūkas, atkārtoti atzīst par cūku vezikulārās slimības neskartu saimniecību, ja – attiecīgā gadījumā – ir veiktas paraugu ņemšanas un pārbaudes procedūras, kuras izklāstītas 2. un 3. punktā, un rezultāti ir negatīvi.







III NODAĻA

UZRAUDZĪBA

5. pants

Uzraudzība reģionos, kuri atzīti par cūku vezikulārās slimības neskartiem reģioniem

1. Lai atklātu cūku vezikulāro slimību, Itālija nodrošina, lai tajos reģionos, kuri ir atzīti par minētās slimības neskartiem reģioniem, tiktu veiktas 2. un 3. punktā noteiktās paraugu ņemšanas un pārbaudes procedūras.

▼M1

2. Saimniecībās, kurās tiek turētas vaislas cūkas, paraugus seroloģiskajai pārbaudei ņem nejaušas izlases veidā no 12 vaislas cūkām vai no visām vaislas cūkām, ja saimniecībā ir mazāk nekā 12 vaislas cūku, un to veic šādos intervālos:

▼B

a) vienreiz gadā, ja saimniecība ražo galvenokārt kaušanai paredzētas cūkas;

b) divreiz gadā – pārējos gadījumos.

▼M2

3. Cūku savākšanas centros paraugus ņem reizi mēnesī:

a) seroloģiskai pārbaudei tādam cūku skaitam, kas ir pietiekams, lai atklātu cūku vezikulārās slimības izplatību 5 % gadījumu ar 95 % ticamības intervālu;

b) viroloģiskai fekāliju testēšanai no katra aizgalda, kur cūkas tur vai ir turētas.

▼M1

6. pants

Uzraudzība reģionos, kuri atzīti par cūku vezikulārās slimības skartiem reģioniem

1. Lai atklātu cūku vezikulāro slimību, Itālija nodrošina, lai tajos reģionos, kuri ir atzīti par minētās slimības skartiem reģioniem, tiktu veiktas 2., 3. un 4. punktā noteiktās paraugu ņemšanas un pārbaudes procedūras.

2. Attiecībā uz saimniecībām, kas ir atzītas par cūku vezikulārās slimības neskartām saimniecībām un kurās tiek turētas vaislas cūkas, piemēro 5. panta 2. punktā izklāstītos noteikumus.

3. Saimniecībās, kuras ir atzītas par cūku vezikulārās slimības neskartām saimniecībām un kurās netiek turētas vaislas cūkas, paraugus seroloģiskajai pārbaudei ņem divreiz gadā nejaušas izlases veidā no 12 cūkām vai no visām cūkām, ja saimniecībā ir mazāk nekā 12 cūku.

▼M2

4. Cūku savākšanas centros ņem paraugus reizi mēnesī:

a) seroloģiskai pārbaudei tādam cūku skaitam, kas ir pietiekams, lai atklātu cūku vezikulārās slimības izplatību 5 % gadījumu ar 95 % ticamības intervālu;

b) viroloģiskai fekāliju testēšanai no katra aizgalda, kur cūkas tur vai ir turētas.

▼B







IV NODAĻA

DZĪVU CŪKU PĀRVIETOŠANA ITĀLIJAS TERITORIJĀ UN UZ CITĀM DALĪBVALSTĪM







I IEDAĻA

Pārvietošana Itālijas teritorijā

7. pants

Pasākumi attiecībā uz dzīvu cūku pārvietošanu Itālijas teritorijā

▼M1

1. Itālija nodrošina, ka dzīvas cūkas Itālijas teritorijā pārvieto atbilstīgi 3. un 4. punktam.

▼M1 —————

▼M1

3. Cūku pārvietošana no saimniecības, kura ir atzīta par cūku vezikulārās slimības skartu saimniecību, ir aizliegta tik ilgi, kamēr minēto saimniecību neatzīst par cūku vezikulārās slimības neskartu saimniecību.

4. Cūku pārvietošana no reģioniem, kas ir atzīti par cūku vezikulārās slimības skartiem reģioniem, uz citiem Itālijas reģioniem ir aizliegta.

▼B

8. pants

Izņēmumi un nosacījumi

Atkāpjoties no 7. panta 4. punkta, Itālijas iestādes var atļaut cūku pārvietošanu no saimniecībām, kas ir atzītas par cūku vezikulārās slimības skartām saimniecībām, uz citiem Itālijas reģioniem ar nosacījumu, ka:

a) izcelsmes saimniecība vismaz divu gadus bez pārtraukuma ir atzīta par cūku vezikulārās slimības neskartu saimniecību;

b) izcelsmes saimniecība 60 dienas pirms [cūku] pārvietošanas nav atradusies aizsardzības vai uzraudzības zonā, kas noteikta pēc cūku vezikulārās slimības uzliesmojuma;

c) izcelsmes saimniecībā 12 mēnešus pirms cūku pārvietošanas nav ievestas cūkas no tādām saimniecībām, kurās bija aizdomas par saslimšanu ar cūku vezikulāro slimību;

d) paraugi no cūkām izcelsmes saimniecībā ir ņemti 20 līdz 30 dienas pirms pārvietošanas, un seroloģiski ir pārbaudīts tāds daudzums cūku, kas ir pietiekams, lai atklātu cūku vezikulārās slimības izplatību 5 % gadījumu ar 95 % ticamības intervālu;

▼M1

e) paraugu ņemšana un seroloģiskā pārbaude ir veikta šādi:

i) paraugi no cūkām galamērķa saimniecībā ir ņemti vismaz 28 dienas pēc pārvietošanas, un seroloģiski ir pārbaudīts tāds daudzums minēto cūku, kas ir pietiekams, lai atklātu cūku vezikulārās slimības izplatību 5 % gadījumu ar 95 % ticamības intervālu; šādi paraugi jāņem arī no cūkām, kas tiek pārvietotas uz galamērķa saimniecību, un cūkas no minētās saimniecības aizliegts pārvietot tik ilgi, kamēr nav veikta šāda pārbaude un iegūti negatīvi rezultāti;

ii) paraugi no cūkām, kas jāpārvieto uz kautuvi, ir ņemti 10 dienu laikā pirms minētās pārvietošanas, un seroloģiski pārbaudīts tāds daudzums minēto cūku, kas ir pietiekams, lai atklātu cūku vezikulārās slimības izplatību 5 % gadījumu ar 95 % ticamības intervālu; minētās cūkas pārvietot no izcelsmes saimniecības nav atļauts tik ilgi, kamēr nav veikta pārbaude un iegūti negatīvi rezultāti;

▼B

f) pārvietotie dzīvnieki tiek transportēti noplombētos transportlīdzekļos attiecīgo iestāžu uzraudzībā;

g) par cūku pārvietošanu vismaz 48 stundas iepriekš tiek paziņots vietējai veterinārijas iestādei, kura ir atbildīga par galamērķa saimniecību;

h) automobiļus, kurus izmanto cūku transportēšanai, pirms un pēc pārvietošanas tīra un dezinficē oficiālo iestāžu uzraudzībā.







II IEDAĻA

Kopienas iekšējā tirdzniecība

9. pants

Dzīvu cūku nosūtīšana no Itālijas uz citām dalībvalstīm

1. Itālija nodrošina 2. un 3. punkta izpildi.

2. Cūku nosūtīšana no reģioniem, kas ir atzīti par cūku vezikulārās slimības skartiem reģioniem, uz citām dalībvalstīm ir aizliegta.

3. Cūkas, ko uz citām dalībvalstīm nosūta no tādiem reģioniem, kuri ir atzīti par cūku vezikulārās slimības neskartiem reģioniem, ir no saimniecībām, kas ir atzītas par minētās slimības neskartām saimniecībām.

10. pants

Pienākums attiecībā uz sertifikāciju

Itālija nodrošina, lai Direktīvas 64/432/EEK 5. panta 1. punktā minētajos veterinārajos sertifikātos, ko pievieno cūku sūtījumiem, kurus no Itālijas uz citām dalībvalstīm veic saskaņā ar šā lēmuma 9. pantu, būtu ietverts šāds apstiprinājuma uzraksts:

“Dzīvnieki saskaņā ar Komisijas Lēmumu 2005/779/EK par dzīvnieku veselības aizsardzības pasākumiem pret cūku vezikulāro slimību Itālijā”

.







V NODAĻA

PAZIŅOŠANAS PIENĀKUMS

11. pants

Paziņojumi Komisijai un dalībvalstīm

Itālijas iestādes reizi pusgadā nodod Komisijai un dalībvalstīm visu attiecīgo informāciju par šā lēmuma piemērošanu, iesniedzot to Pārtikas aprites un dzīvnieku veselības pastāvīgajai komitejai.







VI NODAĻA

NOBEIGUMA NOTEIKUMI

12. pants

Adresāti

Šis lēmums ir adresēts dalībvalstīm.









I PIELIKUMS

Itālijas reģioni, kas atzīti par cūku vezikulārās slimības neskartiem reģioniem

Reģioni:

▼M4

— Abruco

▼B

— Bazilikata

▼M5

— Kampānija

▼B

— Emīlija-Romanja

— Friuli-Venēcija Džūlija

— Lacio

— Ligūrija

— Lombardija

— Marke

— Molize

— Pjemonta

— Apūlija

— Sardīnija

▼M3

— Sicīlija

▼B

— Toskāna

— Trentino-Alto Adidže

— Umbrija

— Valle d’Aosta

— Veneto.









II PIELIKUMS

Itālijas reģioni, kas atzīti par cūku vezikulārās slimības skartiem reģioniem

Reģioni:

▼M4 —————

▼M5 —————

▼B

— Kalabrija.

▼M3 —————